Fundació Raimon i Annalisa – Raimon i Annalisa\nRaimon. Vida, temps i obra.\nAquesta fundació naix per a posar en valor el llegat d’un artista xativí que vingué d’un silenci antic i molt llarg per a mostrar al món la bellesa de la nostra llengua i la riquesa de la nostra literatura.\nRamon Pelegero Sanchis, més conegut pel nom artístic de Raimon, (Xàtiva, 2 de desembre de 1940) és un dels membres més representatius i amb major reconeixement internacional de la història contemporània de la cançó en català.\nLes cançons de Raimon han tingut un paper fonamental en la transmissió global de la nostra cultura i en la lluita pels nostres drets com a societat. La seua extensa obra és una de les principals referències de la cultura contemporània.\nUna trajectòria musical, plena d’èxits des dels inicis, que ha sigut reconeguda amb importants distincions per part de nombroses institucions.\nRaimon ha cantat arreu del món, reivindicant els seus orígens i musicant l’obra d’altres grans poetes com ara Salvador Espriu , i de clàssics valencians com ara Ausiàs March, Jordi de Sant Jordi, Joan Roís de Corella i Joan Timoneda. Europa, Amèrica i Àsia han sigut escenari dels seus recitals.\nCantant, escriptor i poeta, l’obra de Raimon ha sigut objecte de diverses edicions on es recullen poemes i cançons que han marcat una època.\nMemòria sentimental d’una vida entregada a la música i a la poesia; instants que testimonien el recorregut vital d’un dels artistes valencians més influents; imatges de moments a cavall entre dos segles, amb companys d’un viatge apassionant.


El Barça podria retrobar-se amb Ernesto Valverde\nErnesto Valverde, exentrenador del Barça, al Camp Nou | Europa Press\nLa temporada del primer equip masculí del Futbol Club Barcelona que arrencarà a mitjans de juliol amb la posada en escena de la majoria de la plantilla a la Ciutat Esportiva Joan Gamper comença a omplir-se d’al·licients. Les eleccions per a la presidència de l’Athletic Club podrien acabar provocant que el nou entrenador dels blanc-i-vermells sigui ni més ni menys que l’extècnic blaugrana Ernesto Valverde. I això significaria que aquest tornaria al Camp Nou tres temporades després.\nAixí ho han confirmat dos dels tres candidats a liderar el club basc a partir d’aquest estiu. És a dir, si o bé Jon Uriarte o bé Ricardo Barkala guanyen els comicis, ja han promès que el Txingurri tornarà a les banquetes de San Mamés. El primer ha emès una nota de premsa en la qual ha expressat, entre altres coses, que “és una grandíssima notícia poder anunciar que comptem amb la confiança d’Ernesto Valverde, l’entrenador més exitós de l’Athletic Club dels darrers 25 anys”.\nL’Athletic comptarà o bé amb Valverde o bé amb Bielsa\nPer la seva banda, la candidatura de Barkala ha publicat un vídeo amb imatges del tècnic extremeny. Si bé aquest en un principi comptava amb Mauricio Pochettino, la situació enrevassada de l’argentí al Paris Saint-Germain ho ha acabat impossibilitzant. Finalment, hi ha un altre candidat a presidir l’Athletic. Es tracta d’Iñaki Arechabaleta. En aquest cas, aquest va de la mà amb un altre extècnic de l’Athletic Club i de molt renom: Marcelo Bielsa.\nBielsa va ser el gran artífex d’un dels Athletics més icònics de l’època contemporània. Va dirigir els bascos les temporades 2011/2012 i 2012/2013. En la primera en qüestió va assolir ni més ni menys que el subcampionat de la UEFA Europa League i de la Copa del Rei. A més, va conseguir que l’equip deixés el seu tipus de joc tradicional per jugar-ne a un més aviat vistós i amb el qual cuidava molt més la pilota.\nEn canvi, Valverde ha dirigit l’equip en dues etapes: entre la temporada 2003/2004 i la 2004/2005, que va esdevenir el seu debut al futbol d’elit després d’haver-se iniciat al filial del mateix, i entre els anys 2013 i 2017. Aquesta darrera etapa va ser molt important, ja que els lleons van aconseguir diverses classificacions per a Europa, un nou subcampionat de Copa del Rei i la consecució de la Supercopa, contra el Barça, l’estiu de 2015.\nLa trajectòria de Valverde al Barça, de més a menys\nDe fet, aquesta etapa en qüestió va cridar l’atenció de la junta directiva de Josep Maria Bartomeu, que es va decantar pel Txingurri com a successor de Luis Enrique a la banqueta del Barça. Valverde va adquirir les regnes de l’equip català l’estiu de 2017, i hi va anar clarament de més a menys.\nHi va començar adaptant-se a la circumstància de l’adeu de Neymar i de la greu lesió d’Ousmane Dembélé, va arreglar coses i va dibuixar un equip no gaire vistós però molt fiable. Això sí, malgrat que va guanyar un doblet esplendorós, amb una Lliga en la qual només va perdre un cop i en la qual va derrotar el Madrid per 0-3, i amb una Copa en la qual a la final va derrotar el Sevilla per 5-0, a la Champions va caure estrepitosament a mans de la Roma i amb una remuntada en contra històrica.\nEl curs següent el Barça de Valverde va reeditar el triomf a la Lliga, però ja mostrava signes de feblesa. Aquests es van traslladar a una desfeta europea encara més flagrant: el 4-0 del Liverpool a la tornada de semifinals de la Champions, després del 3-0 favorable a l’anada, i la derrota a la final de Copa contra el València per 2-1. El curs vinent, Bartomeu el va acomiadar a la meitat de temporada, després de perdre a les semifinals de la Supercopa a l’Aràbia Saudita, contra l’Atlètic de Madrid i amb una nova remuntada en contra.\nPer tant, des d’aquell moment, gener de 2020, Valverde no ha tornat a entrenar. Ara, però, hi ha moltes possibilitats que ho torni a fer. Que torni a entrenar en un club que l’estima molt, i amb una afició amb la qual també té una gran relació. De fet, Valverde va jugar a l’Athletic com a futbolista just després de fer-ho al Barça, i durant sis cursos. Si un dels dos candidats esmentats guanyen les eleccions, que se celebraran el divendres d’aquesta setmana, no només Valverde tornarà a exercir com a tècnic. També significarà que tornarà a retrobar-se amb el Barça i que tornarà al Camp Nou. No trepitja l’estadi des del darrer matx de la primera volta de la Lliga de la temporada 2019/2020: el 22 de desembre de 2019, en una victòria culer contra l’Alabès per 4-1.\nA més, aquest retrobament, molt morbós, es donaria després de dos que es produiran amb total seguretat: el de l’equip, l’afició i Xavi Hernández amb José Mourinho, tècnic exmadridista i que ha viscut mil batalles contra els blaugranes, i que entrenarà el rival del Barça al Trofeu Joan Gamper, la Roma, a principis d’agost, i el dels mateixos actors contra el també entrenador Pep Guardiola, que s’asseurà a la banqueta del Camp Nou amb el seu Manchester City en un altre amistós estiuenc, a finals d’agost.\nAthletic Club Camp Nou Eleccions Ernesto Valverde Futbol Lliga Santander\nValverde recorda com era entrenar Messi\nL'exentrenador blaugrana ha elogiat l'astre argentí


Ajuntament de Súria/Súria renova el tradicional Vot de Poble en el dia central de la Festa de Sant Sebastià\nData i hora oficials: 14/06/2021 00:45\nSúria renova el tradicional Vot de Poble en el dia central de la Festa de Sant Sebastià\nÚltima revisió 17-12-2020 14:00\nSúria ha renovat aquest dilluns 20 de gener el Vot de Poble a Sant Sebastià, copatró de la vila, en la missa solemne celebrada a l’Església Parroquial de Sant Cristòfol. La festa ha continuat amb la tradicional cercavila, una ballada de sardanes i l’estrena del musical ‘Xocwitx. La bruixa d’Edimburg’ al Teatre del Foment Cultural.\nLa diada de Sant Sebastià ha començat amb una galejada matinal a càrrec dels Trabucaires del Tro Gros. Posteriorment ha tingut lloc la missa de renovació del Vot de Poble, amb la presència de l’alcalde Albert Coberó i altres membres de la corporació municipal, així com representants d’entitats locals.\nEn el transcurs de la missa, el vicari general del Bisbat de Solsona i antic rector de Súria, Josep Maria Vilaseca, ha destacat que els suriencs i surienques que van afrontar l’epidèmia de còlera de 1885, origen del Vot de Poble, van donar “una lliçó molt gran” que cal continuar tenint molt present. La cerimònia ha acabat amb el cant dels Goigs de Sant Sebastià, d’Antoni Malats, interpretat per músics i cantaires de la vila.\nLa cercavila s’ha desenvolupat entre el temple parroquial i la plaça de Sant Joan, amb la participació dels Trabucaires del Tro Gros, els Geganters i Grallers del Poble Vell, els Geganters d’El Gorg de l’Olla i la Cobla Súria. Posteriorment, la Cobla Súria ha ofert una ballada de sardanes a la plaça de Sant Joan.\nPer la tarda, l’estrena del musical ‘Xocwitx. La bruixa d’Edimburg’ ha omplert el Teatre del Foment Cultural. Aquest obra és original del surienc Ricard Reguant i Gallego (guió) i de David Martell i Solernou (música). Les properes representacions tindran lloc els dies 26 de gener i 2 de febrer a les 18.00 h.\nEl programa de la Festa va començar el passat divendres 17 de gener amb una xerrada sobre el conjunt medieval de les Guixeres, a càrrec de l’arqueòloga Cristina Belmonte i de l’estudiós surienc Albert Fàbrega. Posteriorment, el diumenge 19 de gener, el mateix Albert Fàbrega va conduir una visita guiada per aquest jaciment arqueològic.\nUn altre dels actes destacats del programa ha estat la inauguració-performance de l’exposició ‘Tacte. Art de Greta Riera’ a l’edifici d’El Casinet del Poble Vell. En el transcurs de l’acte, la pròpia artista va pintar una obra i el músic surienc Marc Badia va oferir un concert.\nL’exposició ‘Tacte. Art de Greta Riera’ es podrà visitar a Cal Balaguer del Porxo i El Casinet fins al proper 22 de març en el següent horari: de divendres a diumenges i festius, d’11.00 a 14.00 h, i dissabtes feiners, també de 16.00 a 18.00 h.


Muntanya i meteorologia: Fira de la Muntanya 2017\nHorari: Pavelló comercial (recinte firal de Vic): Divendres de 17:00h a 20:00h i dissabte i diumenge de 10:00h a 20:00h\nDates: Del 3 al 5 al recinte firal El Sucre de Vic, i del 5 al 12 activitats pel Collsacabra.\nLloc: Zona Recinte Firal El Sucre de Vic i Diferents espais del Collsacabra\nPreu: 2€ i gratuïta fins als 12 anys\nLa Fira de la Muntanya Vic-Collsacabra 2016 torna el proper mes de novembre amb un gran nombre d'activitats adreçades als amants de la natura que a partir del dia 3 i fins el 12 es duran a terme a la zona del Collsacabra i a Vic. D'altra banda, l'àrea expositiva d'estands relacionats amb el sector de la muntanya es concentrarà al recinte firal de Vic el segon cap de setmana, del 3 a l'11 de novembre.\nEl Recinte firal El Sucre de Vic comptarà amb dues àrees expositives de mostres comercials: la Fira de l'esquí i l'esport amb empreses relacionades amb el sector de la muntanya: estacions d'esquí, agències de viatge o botigues de roba i material esportiu, entre d'altres; i la Fira del llibre de muntanya que acull diverses empreses del món editorial.\nA aquestes dues àrees cal sumar-hi el Mercat d'Ocasió, on s'hi pot adquirir roba i material de segona mà provinent de particulars i també hi haurà una zona outlet, amb material de botigues d'esports.\nComplementant aquestes zones expositives es programen un seguit d'activitats al mateix recinte firal i al seu entorn: conferències, presentacions de llibres, col·loquis o projeccions, o activitats més esportives, com escalada a la xemeneia d'El Sucre o boulder infantil, entre moltes altres.\nEl Collsacabra serà també un any més un altre escenari protagonista de la fira i durant aquests dies a L'Esquirol i Cantonigròs s'hi duran a terme nombrosos esdeveniments adreçats als amants de la natura i l'esport.\nLa Fira de la Muntanya Vic-Collsacabra l'organitzen l'Ajuntament de Vic, els Ajuntaments de l'Esquirol, Tavertet i Rupit i l'Associació d'Editors en Llengua Catalana.


Inici > M. Carmen de la Fuente: “La mateixa gent mor al Mediterrani, Mòria o Badalona”\n(Ignasi Escudero –CR) L’incendi a una nau de Badalona  que va acabar amb la vida de quatre persones ha posat de relleu les condicions de vida a les que es veuen abocades moltes persones del nostre país, especialment les d’origen migrant. Coincidint amb Dia Internacional del Migrant, conversem amb la directora de la Fundació Migra Studium, María del Carmen de la Fuente. Denuncia que “les persones que van morir a la nau de Badalona són les mateixes que ho fan en trànsit, al Mediterrani, o als camps de refugiats com el de Mòria ”.\nLa regularització és una carrera d’obstacles , per de la Fuente “està tan ben definida que porta a pensar que algú l’ha planificat perquè les persones es cansin i desisteixin”. Per demostrar l’arrelament social, les persones migrades han d’acreditar tres anys d’empadronament continuat, “un requisit difícil davant la negativa de molts municipis a empadronar sense domicili fix”.\nURL d'origen: https://www.catalunyareligio.cat/ca/m-carmen-fuente-mateixa-gent-mor-mediterrani-moria


Els sindicats catalans auguren un 2014 convuls, amb més pobresa i una possible vaga general\nEl secretari general de CC.OO. de Catalunya, Joan Carles Gallego, censura que el Govern parli de recuperació econòmica per a l'any 2014.\nEl dirigent d'UGT de Catalunya, Josep M. Álvarez, avalua que es tracta d'una "campanya que va molt bé als poderesos".\n"Té tota la pinta que serà un any convuls", pronostiquen els líders sindicals.\nManifestació contra les retallades i la política educativa del ministre Wert, l'octubre de 2013, a Barcelona. Guillem Sánchez/ACN\nCC.OO. i UGT de Catalunya preveuen un any nou convuls, amb més desigualtat i nivells més alts de pobresa entre els ciutadans, i no descarten que sigui un altre any amb una vaga general per forçar un canvi en les polítiques del Govern central. En declaracions a Europa Press, el secretari general de CC.OO. de Catalunya, Joan Carles Gallego, ha censurat que des dels governs central i català s'estigui parlant de recuperació econòmica per al 2014, ja que ha assegurat que "en el millor dels casos es pot parlar d'estancament".\nLes famílies tenen menys coixí per ajudar als membres amb menys recursos, ja que els sous i les pensions han baixat, indiquen els sindicatsEl seu homòleg d'UGT de Catalunya, Josep Maria Álvarez, ha considerat que els polítics han posat en marxa "una campanya que va molt bé als poderosos", assegurant que ha començat la recuperació, però ha recalcat que l'economia segueix parada i la desocupació segueix creixent.\n"El 2014 serà un any dur i complex i més difícil que el 2013", ha augurat Álvarez, argumentant que els serveis estan cada vegada més disparats de preu i les famílies tenen menys coixí per ajudar als membres amb menys recursos, ja que els sous i les pensions han baixat.\nGallego ha vaticinat que l'any vinent "seguirà la conflictivitat i es podria agreujar" si es mantenen les retallades dels drets laborals i socials, i ha assenyalat la necessitat que es potenciïn els mecanismes de negociació col·lectiva per recuperar els drets perduts.\nPossible vaga general\n"No descartem cap escenari", ha manifestat Gallego en relació amb una possible vaga general, i Álvarez també ha apuntat a la possibilitat d'una aturada de tota l'economia durant aquest any.\n"Té tota la pinta que serà un any molt convuls", ha pronosticat Álvarez en el cas que el Govern central segueixi aplicant més reformes que ha qualificat d'agressions a les classes treballadores.\nEls dos líders sindicals han afirmat que el principal desig de les organitzacions per a l'any nou és que els governs, tant català com central, canviïn les seves polítiques i s'asseguin a negociar per abordar els problemes amb mesures socials.


Notícies - El conveni entre el Bocca i ASDI compleix tres anys\nEl conveni entre el Bocca i ASDI compleix tres anys\nL'equipament d'ATAM donarà servei de residència a ASDI (18/nov/12)\nPresentats els primers StQlímpics per a persones amb discapacitat intel·lectual (12/nov/12)\nLa iniciativa té lloc a l'espai Bocca\nel 25/nov/12 Núria Juanico Societat PDF\nLa discoteca d'ASDI ha complert aquest diumenge tres anys de vida. L'activitat mensual, que ha fet ballar prop de 3.000 usuaris, ofereix a persones amb discapacitat intel·lectual un espai de discoteca gràcies a un acord entre el Bocca, ASDI, La Caixa i l'Ajuntament. Per celebrar l'aniversari, ASDI ha organitzat una xocolatada al Bocca a dos quarts de sis de la tarda.\n200 persones passen per la discoteca per a persones amb discapacitat cada diumenge de mes que se celebra aquesta activitat, que aplega usuaris de Barcelona, Cerdanyola, Sabadell, Terrassa i Rubí, a més de veïns de Sant Cugat. Aquest projecte és important per a aquestes persones per gaudir d'una estona de lleure i per promoure la normalització d'aquest col·lectiu.\nLes entitats i associacions de Sant Cugat que hi participen són Associació Pro-Disminuïts Físics i Psíquics (ASDI), la residència Sant Medir, el Taller Jeroni de Moragas, la Cooperativa Estel, ATAM i la institució Guru.\nL'entrada té un preu de set euros.\nWeb d'ASDI Sant Cugat\nWeb del BOCCA


Elena Carrillo Alvarez (IP)\nDoctora per la Universitat Ramon Llull (URL). Graduada en Nutrició Humana i Dietètica per la URL. Màster Universitari en Pedagogia Social i Comunitària: Lideratge de la Transformació Socioeducativa (URL). Professora titular a la Facultat de Ciències de la Salut Blanquerna-Universitat Ramon Llull (FCS).\nDoctora per la Universitat d’Alacant (UA). Graduada en Infermeria. Graduada en Treball Social (UB). Màster en Ciències de la Infermeria (UA). Professora a la Facultat de Ciències de la Salut Blanquerna-Universitat Ramon Llull (FCS).\nDoctor en el programa de doctorat en Ciències de l’Educació Física i de l’Esport (URL). Llicenciat en Biologia per la UB. Diplomat en “Diseño y Estadística en Ciencias de la Salud” per la UAB. Professor associat a la FCS Blanquerna-URL.\nDoctor en Metodologia de la Recerca Biomèdica i Salut Pública per la UAB. Graduat en Fisioteràpia per la URL. Llicenciat en Medicina Tradicional Xinesa per la Universitat de Gales. Màster Universitari en Investigació Clínica Aplicada en Ciències de la Salut per la UAB. Professor associat en el Grau en Fisioteràpia a la FCS Blanquerna-URL.\nDoctor en Salut Pública i Epidemiologia per la Universitat de Barcelona (UB). Professor Associat a la Facultat de Ciències de la Salut Blanquerna-Universitat Ramon Llull de la Universitat Ramon LLull (URL). Graduat en Nutrició Humana i Dietètica i en Tecnologia dels Aliments (UB). Màster en Metodologia de la Investigació en Ciències de la Salut (UAB). Màster en Estadística i Investigació Operativa (UPC). DEA en Salut Pública i Epidemiologia.\nDoctora en Ciències de la Infermeria per la Universitat Rovira i Virgili (URV). Diplomada en Infermeria (Universitat Autònoma de Barcelona). Llicenciada en Antropologia Social i Cultural (UAB). Màster en Ciències de la Infermeria (URV). Professora a la FCS Blanquerna-URL.\nMiriam Rodriguez Monforte\nDoctorada en Alimentació i Nutrició per la Facultat de Farmàcia i Ciències de l’Alimentació (UB). Diplomada en Infermeria i Nutrició Humana i Dietètica per la URL. Postgraduada en Infermeria Comunitària en les especialitats de pacient adult i pacient pediàtric a la FCS Blanquerna-URL. Màster en Nutrició i Metabolisme a la UB.\nBlanca Salinas Roca\nDoctora per la Universitat de Lleida (UdL). Graduada en Nutrició Humana i Dietètica (UB) i en Tecnologia dels Aliments (UAB). Màster en Ciència i Recerca de Sistemes Agraoalimentaris (UdL). Professora Associada a la FCS Blanquerna-URL i a la Facultat Infermeria de la UdL.\nDoctora en Salut Pública i Metodologia de la Recerca Biomèdica per la UAB. Llicenciada en Psicologia Clínica per la URL. Diplomada en Fisioteràpia per la URL. Professora titular de Fisioteràpia en l’Envelliment i la Cronicitat a la FCS. Acreditació ANECA (professor contractat doctor).\nDoctor per la Universitat Pompeu Fabra (UPF). Diplomat en Fisioteràpia per la Universitat Autònoma de Barcelona (UAB). Llicenciat en Pedagogia per la Universitat Ramon Llull (URL). Professor titular de Fisioteràpia Cardiorespiratòria a la Facultat de Ciències de la Salut Blanquerna-URL (FCS). Investigador vinculat al Laboratori de Funció Pulmonar de l’Hospital Clínic. Vicedegà de Recerca, Posgraus y Relacions Internacionals de la FCS.\nJúlia Muñoz Martinez\nNithya Shankar Krishnan\nLilian Solis Navarra


De moment, les anàlisis s'han fet al laboratori, però hi ha en marxa un assaig en humans (IrsiCaixa)\nUn component d'alguns col·lutoris redueix més de mil vegades la capacitat d'infecció de la variant alfa del SARS-CoV-2, segons un estudi d'IrsiCaixa\nXavier Duran 23/07/2021 - 07.30 Actualitzat 24/07/2021 - 16.06\nUn compost present en alguns col·lutoris, el clorur de cetilpiridini (CPC), redueix més de mil vegades la capacitat d'infecció de la variant alfa del coronavirus SARS-CoV-2. Els investigadors creuen que el CPC pot ser efectiu contra qualsevol altra variant.\nL'estudi l'han fet investigadors del grup PISTA (Patògens, Immunitat, Senyalització i Teràpies Aplicades) d'IrsiCaixa, en col·laboració amb el DENTAID Research Center del Parc Tecnològic de Cerdanyola del Vallès. S'ha publicat en el Journal of Dental Research.\nAquests resultats confirmen i amplien estudis anteriors. En aquests cas, amb l'objectiu de simular al màxim la realitat, el grup PISTA ha demostrat que el CPC segueix sent eficaç en presència de saliva esterilitzada. Per tant, no perd eficàcia en un ambient similar al de la cavitat bucal.\nLa recerca també confirma que l'acció antiviral del CPC es produeix gràcies a la seva capacitat per trencar la membrana del virus. Les vacunes dirigeixen la seva acció contra la proteïna S de l'espícula del virus, la que utilitza el SARS-CoV-2 per entrar a les cèl·lules.\nPerò és en aquesta proteïna on es produeixen els canvis que porten a diferents rients del virus i això pot reduir l'eficàcia de les vacunes --tot i que s'ha demostrat que les actuals també redueixen el risc d'infecció amb les variants conegudes.\nPer això, és important que el CPC ataqui la membrana en general i no una proteïna en concret, com explica el director d'IrsiCaixa, Bonaventura Clotet:\n"Que el CPC no vagi dirigit a proteïnes específiques de la membrana del SARS-CoV-2 és positiu, ja que així aconseguim que sigui efectiu davant de qualsevol variant del virus."\nTambé en ressalta la importància Nuria Izquierdo-Useros, coordinadora de l'estudi i investigadora principal del grup PISTA a IrsiCaixa, per a qui poder demostrar que l'eficàcia del CPC es manté davant les diferents variants del SARS-CoV-2 és crucial:\n"Actualment, variants com la delta preocupen degut a la seva elevada transmissibilitat i, per tant, capacitat d'originar noves onades i col·lapsar el sistema sanitari més ràpidament que la variant original del virus."\nAssaig en humans\nMés enllà de les anàlisis amb cèl·lules al laboratori, també està en marxa un assaig en humans, coordinat per la Fundació Lluita contra la Sida i les Malalties Infeccioses (FLS).\nActualment s'estan analitzant els resultats de l'assaig, que podrien demostrar que l'ús de col·lutori i les gàrgares d'un a dos minuts són suficients per disminuir de manera eficaç la infectivitat del SARS-CoV-2 en saliva.\nAlguns dels autors de l'estudi, membres del grup PISTA (IrsiCaixa)\nPer a Joan Gispert, director d'R+D+i de DENTAID, aquests resultats confirmen l'important paper que té la higiene de la cavitat bucal en una bona salut general:\n"De la mateixa manera que s'ha determinat una estreta relació de la boca amb les malalties cardiovasculars i la diabetis, podem confirmar que hi ha una clara relació entre la cavitat bucal i la Covid-19".\nEl 324.cat ja va informar al desembre de l'estudi anterior del grup PISTA i de recerques fetes per altres grups sobre col·lutoris i Covid.\nEn aquella ocasió, la doctora Nuria Izquierdo-Useros explicava al 324.cat que aquest mètode senzill no és un tractament, sinó una forma de reduir el risc de transmissió del virus:\n"Els col·lutoris estan pensats perquè les gotes de saliva que, quan parlen o en altres moments, poden expulsar les persones infectades tinguin menys capacitat infecciosa i, per tant, hi hagi menys probabilitats que el virus s'escampi."\nI afegia que de cap manera poden suplir les mesures que s'utilitzen ara i que caldrà seguir fent servir, com la mascareta, la distància física, la higiene de mans i la ventilació.


El València Basket s'examina en l'Eurolliga - À Punt\nEl València Basket s'examina en l'Eurolliga\nDos dels candidats a entrar en el Top-8 mesuren les forces a partir de les 9 de la nit en un duel que els oferirem en directe en la ràdio d'À Punt.\n13 d'octubre 2020 - 14:00\nLa Fonteta acull el duel més atractiu de la tercera jornada de l'Eurolliga. Cara a cara dos equips amb grans plantilles però que encara no han trobat el millor joc aquesta temporada. El València Basket ha firmat un inici seriós en Europa amb dues victòries en dos partits, però les males sensacions oferides en la lliga ACB ha minvat la confiança del hòmens de Ponsarnau. Per la seua banda, el Barça arriba després d'encaixar la primera derrota de la temporada en la pista del Zenit de Sant Petersburg.\nPer a aquest enfrontament, els taronja recuperen el serbi Marinkovic, que podria debutar aquesta temporada després de superar una lumbàlgia. L'única baixa és la de l'escorta Joan Sastre. Entre els blaugrana, la gran novetat és Kyle Kuric, que torna després d'una operació on se li va implantar una nova pròtesi al crani.\nCom no podria ser d'una altra manera, la Covid-19 també marcarà el duel. El Barça recupera el seu entrenador, Jasikevicius, després de 10 dies aïllat, mentre que no podrà disposar d'un jugador de la primera plantilla. El club no ha volgut fer oficial el nom del jugador que es va contagiar a Rússia. Per la seua part, el València Bàsquet ja sap que dijous no jugarà contra el Zenit de San Petersburg, ja que , l'equip rus no ha viatjat perquè té la major part del seu planter i el cos tècnic contagiat. Ara un jutge decidirà si es posa una nova data per disputar el partit o si l'equip rus es sancionat i perd el partit per 20 a 0.


Aaron himelstein detalls sobre valor net, fonts d’ingressos, sou, avalacions, actius, despeses, casa, cotxes, impost, assegurança, beneficència, edat, pares, nacionalitat, ètnia, cites, nòvia, alçada - biografia | Juny 2021\nAaron Himelstein Networth - Juny 2021\nFets d'Aaron Himelstein\nCiutat de naixement Buffalo Grove, Illinois\nNom del pare Robert Bob Himelstein\nNom de la mare Susan Himelstein\nData de naixement 10, 1985 d’octubre\nQuant val la pena neta d'Aaron Himelstein?\nAaron Himelstein és un actor nord-americà, actor de veu i també escriptor. És àmpliament popular per la seva excel·lent actuació en les pel·lícules i sèries de televisió com Captain America: The Winter Soldier and Avengers: Age of Ultron, Community i The Legend of Korra.\nFins ara, ha actuat en més de 30 pel·lícules i sèries de televisió i ha rebut nombrosos premis i recompenses entre els quals destaca Behind the Voice Actors Award, Method Fest i altres premis més honorables. Quin valor net acumula fins ara? Quines són les seves principals fonts d’ingressos? Tenim tots els detalls aquí.\nAaron Himelstein té el patrimoni net d’uns 500 mil dòlars d’ acord amb Celebrity Net Worth. Es dedica principalment a la seva carrera professional com a actor, actor de veu i productor.\nAaron va debutar a la indústria de l'entreteniment el 1999 a l'edat d'11 anys de la sèrie de televisió Cupid com a Andy Tucker. Finalment va fer aparicions en diverses pel·lícules i sèries de televisió, com Austin Powers a Goldmember, House, Joan of Arcadia, Community, Marvel's Captain America: The Winter Soldier, The Legend of Korra, Avengers: Age of Ultron i molts altres.\nVenjadors: Age of Ultron 495, 2 milions de dòlars 1.405 milions de dòlars\nCapità Amèrica: el soldat d’hivern 170 milions de dòlars 714, 3 milions de dòlars\nAustin Powers a Goldmember 63 milions de dòlars 296, 7 milions de dòlars\nA partir del 2019 va aparèixer a les sèries de televisió Love, Death i Robots.\nHo savies? Va escriure i dirigir el seu primer curtmetratge quan només tenia 13 anys.\nEl seu patrimoni net és comparable a Melinda Shankar, Jason Dolley i Jason Narvy.\nAaron Himelstein guanya una gran quantitat de diners gràcies a les seves ofertes d’acceptació, acords lucratius i anuncis promocionals. Fins a la data, ha avalat i promogut diverses marques i empreses com Handicorn, Supperwolf, el ramat i moltes altres coses.\nActius, despeses, casa, cotxes, impostos, assegurances, beneficència\nAaron Himelstein viu actualment a la seva mansió de milions de dòlars a Buffalo Grove, Illinois. La seva casa està completament moblada amb 6 habitacions, 7 banys i una piscina amb jacuzzi.\nLa seva llar també disposa d’un aparcament amb 3 cotxes de luxe gairebé per valor d’1, 3 milions de dòlars. Els seus cotxes de luxe inclouen; Chevrolet (de 55.900 a $ 1 milió), Lexus RX (45.000 a 90.000 dòlars) i Ford (de 14.260 a 52.130 $).\nLa seva llista de despeses està plena de despeses en armari, roba de moda i articles diversos. Es gasta gairebé més de la meitat dels seus diners en viatges i llibres.\nBé, no hi ha informació sobre els seus pagaments i assegurances d’impostos. Algunes de les fonts en línia van afirmar que Aaron treballa en algunes de les tasques de caritat organitzades com programes de donació de sang i d’altres.\nAaron Himelstein Edat de vida personal, pares, nacionalitat, ètnia, cites, nòvia, alçada\nAaron Himelstein va néixer el 10 d'octubre de 1985 sota el rètol solar Libra i es va criar a Buffalo Grove, Illinois, Estats Units per a pares; el pare Robert Bob Himelstein i la mare Susan Himelstein.\nA partir del 2019, Aaron Himelstein té 33 anys. Té la nacionalitat nord-americana i pertany a l'ètnia blanca.\nPel que fa al seu estat civil, possiblement és solter a partir del 2019. No comparteix gaire la seva vida de cites i viu una vida confidencial. Però, abans, va sortir amb l'actriu, cantant i model nord-americana Leighton Meester el 2007 segons una font en línia oberta.\nAaron Himelstein Vida personal, edat, pares, nacionalitat, ètnia, cites, nòvia, alçada\nL’alçada d’Aaron Himelstein és de 5 peus 9 polzades.\nPer obtenir més informació sobre la vostra celebritat favorita, seguiu NetworthBuzz


Barcelona ha celebrat la Maker Faire, la fira maker més important i que ha resultat tot un èxit. Durant el 17 i 18 de juny, la fira de Monjuïc s’ha convertit en un punt de trobada per entusiastes de la tecnologia, enginyers, educadors, estudiants i per a tot aquell que volia compartir les seves experiències al voltant del món maker a partir de les noves tecnologies i la fabricació digital. El Maker Faire representa una revolució en la forma de produir objectes tangibles i un canvi en el significat del consum, ja que cadascú pot fabricar-se el que necessiti.\nLogo de la Maker Faire Barcelona.\nA la fira, hi ha hagut tallers, conferències, drons i demostracions interactives de maquinàries com ara el tall làser i projectes innovadors. Un dels més destacats ha sigut l’Aquapioneers, un ecosistema de plantes i aquaris que s’alimenta mútuament. També destacava al final del pavelló una megapantalla formada per un conjunt de LEDS RGBS que estaven dins d’ampolles d’aigua reciclades. Cada ampolla s’il·luminava formant paraules, figures o dibuixos. Al costat, hi havia una cortina d’aigua que es controlava per un telèfon mòbil. Tots dos són projectes de Tecnoateneu de Vilablareix. Dos exemples de l’interès de la fira per fomentar la creativitat entre tots els participants.\nPantalla de LEDS RGBS i maqueta del seu funcionament.\nAl centre del gran espai que és el Pavelló Italià, hi ha un refugi de color gris i rosa per a situacions d’emergència. Un projecte de fabricació ràpida fabricat per FabLab Alacant. A més, també es destacaven jocs adaptats a la tecnologia: un pinball digital amb una pantalla i els botons, videojocs de futbol del mateix estil i una mini pista de hockey recreatiu. Molt a prop, hi ha una nova manera de fer quadres: un robot escull els colors i pinta sol. Idees tradicionals, però adaptades a les noves tecnologies.\nRefugi d’emergència de FabLab Alacant.\nEls tallers de la Maker Faire han convertit en makers a nens i a adults, el que demostra que qualsevol pot ser un creador de tot el que imagini. També hi havia conferències al Caixa Fòrum com ara Learning How to Learn i espais de conversa on els participants són els protagonistes.\nImatges de la Maker Faire.\nFabLab Sant Cugat ha estat a la Maker Faire apostant per la filosofia maker. El laboratori de fabricació digital ha presentat la seva maquinària com ara la impressora 3D i els tallers d’estiu FabKids o el concurs per a joves a la tardor, el Maker Challenge Sant Cugat.\nStand de FabLab Sant Cugat a la Maker Faire.\nLa fira ha estat organitzada per FabLab Barcelona, Soko i Sónar i amb el suport de la revista Make magazine, l’Ajuntament de Barelona i IN(3D)USTRY. Maker Faire vol impulsar la creativitat dels ciutadans a partir de la tecnologia. En la pròxima edició, París formarà part del esdeveniment com a exemple de coordinació de polítiques de suport al moviment maker i la fabricació digital entre l’Ajuntament de la capital francesa i el de Barcelona.\nUn robot que pinta sol i una pista de hockey recreativa.


Pilotes de llum amb bot irregular per a infants | Jugaia\nAquest set està compost per quatre pilotes de goma dura molt peculiars, i és que no són unes boles qualssevol… A causa de la seva forma irregular, tenen un bot impredictible. I no sols això: També emeten llum!\nMesuren 8 cm de diàmetre i són de quatre colors: groc, morat, blau i taronja.\nUnes pilotes ideals perquè nenes i nens a partir de 2 anys es diverteixin jugant amb els colors, la llum i el moviment.\nJuga amb aquestes pilotes amb llum irregulars!\nCada vegada que aquestes pilotes de goma colpegen el terra emeten una llum intermitent de color blau i vermell durant uns 10 segons. A més, boten moltíssim i s'escapen amb facilitat.\nAquestes pilotes amb llum irregulars són perfectes per a jugar en llocs foscos o amb poca llum. Llançar-les a l'aire, passar-se-les els uns als altres i perseguir-les per l'espai serà molt més divertit gràcies a la seva peculiar forma i a la llum que emeten.\nQuè és el que més ens agrada d\nLes pilotes són ideals per a desenvolupar la motricitat i la coordinació. Quant més originals siguin, més atractives! Per això ens encanten aquestes pilotes irregulars, ja que a més de botar, l'efecte lumínic fascinarà als més petits.\nPots ampliar la col·lecció i combinar-les amb les pilotes de llum de diferents textures :)\n8 cm de diàmetre


Galerades: de gener 2009\nPrèvia de precampanya europea: ein?\nS’acosten un altre cop eleccions: parcials basques i europees. Les eleccions de tres províncies basques, com sempre. Antidemocràtiques perquè no s’hi pot presentar qui vol, i enfrontaments entre defensors dels drets bascos i espanyols. Potser un dia a Madrid se n’adonin que ells no hi voten (bé, tenc entès que un quants, sí, que hi ha militantes que s’empadronen allà per votar el PPartido) i deixin de fer campanya, que sembla que se’n fa més des de Madrid que des de Vitòria i Bilbao juntes.\nLes eleccions europees, també com sempre. Elegirem amb espanyols i companyia part d’un parlament que no decideix gairebé res i que molta gent no sap ni que existeix. Un vot és un bitllet a un desterrament luxós, una jubilació anticipada, un lloc on enviar la gent que ningú del partit vol veure prop ni en pintura. Una despesa inútil. Bé, per camuflar rere la democràcia les decisions unilaterals que prenen els caps d’estat, els ministres d’exterior i els lobbys econòmics més influents.\nI amb tot açò, la qüestió és: quines opcions hi ha per votar? o, simplement, cal votar? La veritat és que fa poques ganes, però alguna cosa haurem de fer. Per part meva, les eleccions europees és la vegada que se m’obren més possibilitats. Poder votar el mateix que la gent del Principat obre un ventall de vot nacionalista que a Menorca no existeix.\nL’opció més menorquina, el PSM, sempre sol anar-hi amb CiU (ells sempre diuen que ERC es nega a presentar-se conjuntament). Convergència, després que en Guardans hagi dit que votaria «no» a la independència i amb tota la feruma de la Casa Gran, n’han fitxat un que té bona pinta, en Ramon Tremosa, independent i independentista. Llàstima que el número dos segur que serà d’Unió... Per contrarestar, Esquerra ha atacat amb un historiador guenyo, n’Oriol Junqueras, que una època sortia per la televisió autonòmica del Principat. També independent i independentista. Amb la crisi del partit s’ha acabat l’aposta d’ERC per candidats no principatins. Però bé, al final era una aposta simbòlica, més que una aposta real per articular políticament els Països Catalans. A tant catalanisme s’hi afegeix segurament la CUP, el vot real de l’independentisme català, però sense cap possibilitat actualment d’aconseguir un eurodiputat. Però pot fer mal tal com estan les coses...\nTot, però, fa plantejar-se fer un vot de càstig a la política catalana i al sistema polític europeu en general —igualment les repercussions seran mínimes— i enviar el vot a candidatures com ara els Escons insubmisos o Ciutadans en blanc, que proposen buidar els parlaments; és a dir, es comprometen, si surten elegits, a no assistir mai al parlament i destinar tot el dineral que rebrien a una ONG. Clatellada! La darrera opció que es pot valorar a falta dels espais electorals dels matins en campanya (que després d’un parèntesi podré tornar a veure!!!), la més extravagant —evidentment—, és el Partit Carlí. Defensen un rei, sí, i Borbó, també; però quin rei! Els orígens de la dreta tradicionalista catalanista (i basca) més casposa s’han reformulat. I si algú ha de ser rei, que ho sigui com Déu mana: mascle, descendent de mascle i de sang totalment noble (per una tasca que tenen, almenys que la compleixin, no?) És el cas de Carles Hug de Borbó i Parma —descendent de Carles V—. Un dels seus llibres, La vía carlista al socialismo autogestionario (1977) (malgrat que només conec el títol), fa que la cosa prometi: nacionalistes, socialistes (de veritat, no dels d’ara) i monàrquics. A veure qui regala més bolis i encenedors...\nPublicat per Ciceró Pascual Cardona a 20:37:00 2 comentaris:\nParlem del Madrid?\nEva González (ex d'Iker)\nElisabeth Reyes (den Sergio Ramos, però crec que ja han tallat)\nArancha de Benito (la den Guti)\nRaúl González i Mamen Sanz\nCannavaro de jove\nBé, per aquesta setmana potser no cal parlar-ne gaire més, del Madrid, no? Només dir que ara el senyor Vicente Boluda Fos, un home nascut ric a València (l'Horta) de família tradicionalment del Llevant, ara n'és el nou president.\nPublicat per Ciceró Pascual Cardona a 21:36:00 Cap comentari:


Cuinadiari: PASTÍS DE FORMATGE AMB MELMELADA DE GERDS\n1 sobret d’estabilitzant de nata (opcional)**\n220 g de melmelada de gerds\n*Utilitza la galeta que acostumes a tenir a casa. Queda molt bé amb el tipus digestive, però si no en tens, pots utilitzar d’altres, tipus Maria, Dorada, Tostada.\nEstris: TMX o picadora, motlle desmuntable de 24-26 cm de diàmetre, màquina per muntar la nata o TMX, espàtula\n1.- Prepara la base de galetes cruixent:\n1.4.- Cobreix la base d’un motlle desmuntable i pressiona bé perquè quede una superfície ben llisa i homogènia.\n2.- Ara prepara el farcit:\n2.1.- En un bol, posa la nata que haurà d’estar ben freda de la nevera. Agrega l’estabilitzant (si en tens, si no, no passa res, el formatge ja farà que la barreja agafe consistència).\nBat la nata fins que munte però vigila perquè si et passes, pot arribar a convertir-se en mantega. Aboca el sucre de mica en mica. Agrega el formatge batut i barreja delicadament amb una espàtula.\n2.2.- Aboca la barreja a sobre de la base de galeta i allisa amb una espàtula o cullera. En este punt pots posar a gratinar durant un parell de minuts perquè es cree una capa fina i siga més fàcil després escampar la melmelada un cop s’haja refredat bé. Fica a la nevera almenys durant dues o tres hores per tal que es refrede i agafe consistència.\n3.- Cobertura: Cobreix el pastís amb una capa fina de melmelada. Jo normalment em deixe este pas per just abans del moment de servir.\n4.- Desemmotlla i serveix ben freda.\nNota: Si vols que la galeta es mantinga cruixent no hauries de fer el pastís amb massa antelació, només les hores necessàries perquè es refrede bé. Si la serveixes a l’hora de dinar, la pots fer al matí, si és per sopar, fes-la a migdia.\nTemps total: base 15 minuts (+ temps de deixar refredar); farcit 15 minuts+ 2-3 hores aproximadament per refredar-se i agafar consistència.\nMarta, on puc trobar l'estabilitzant de nata? La setmana que ve és el meu aniversari i li he demanat a la Lia que em faci aquest pastís :-p\n5 de maig de 2020, a les 18:36\nUy! crec que arribe tard...MOLTES FELICITATS!! l'estabilitzant és opcional. És recomanable quan fa molta calor però si no el trobes pots posar una mica de formatge crema tipus philadelphia, o inclús gelatina, però la veritat és que jo abans de descobrir l'estabilitzant no posava res, per tant, que no et tire enrere no fer-la perquè no teniu estabilitzant ;-)\nGràcies per la visita i la nova seguidora! :-)\n23 de maig de 2020, a les 10:57


23 de novembre de 2020 (16:08 CET)\nUn total de 8 joves compositores i compositors seran seleccionats per Claudia Montero, compositora resident del Palau de la Música, perquè una o un treballe amb ella en la Temporada 2020-21 de l'Orquestra de València i, prepare una obra que serà editada i estrenada per la formació simfònica valenciana. Així ho ha transmés la regidora de Cultura i presidenta del Palau de la Música, Gloria Tello, qui ha afirmat que aquesta nova trobada "ve precedida per l'exitosa i profitosa experiència amb Francisco Coll i que ara conduirà Claudia Montero, una altra gran compositora molt vinculada a la nostra terra, guanyadora de quatre Grammy llatins i que ha rebut nombrosos encàrrecs de solistes i formacions internacionals". Tello, a més, ha destacat que amb aquesta nova trobada "continuem en la nostra línia de donar suport i de visibilitzar la creativitat dels joves autors, aprofundint en el vessant educativa que estem duent a terme".\nEs tracta de la tercera edició d'aquest programa, afavorit pel director del Palau, Vicent Ros i pel director titular de l'Orquestra de València, Ramón Tebar, qui ha estat treballant amb la compositora, i que es desenvoluparà en dues fases, del 9 al 15 de desembre de 2020 i del 10 al 16 de juliol de 2021. L'admissió de l'alumnat finalitzarà el 30 de novembre, per a després començar el procés de selecció de huit alumnes, que el 9 i 10 de desembre realitzaran un treball individual amb Montero sense orquestra, per a seguir desenvolupant aquest treball l'11, 14 i 15 del mateix mes, en aquesta ocasió amb orquestra. Aquest mateix procés es repetirà del 10 al 16 de juliol.\nCom a novetat es plantejarà la possibilitat de publicar aquestes obres amb una editorial sota l'assessorament de la compositora resident, i a més, el material quedarà disponible per a futures utilitzacions en programacions. Així mateix també es plantejarà la possibilitat de fer una gravació, en suport d'àudio i vídeo, de l'obra finalista amb finalitats pedagògiques i promocionals a utilitzar per a l'Orquestra de València i per la/el compositora/or.\nClaudia Montero ha agraït a la direcció del Palau de la Música i al director titular que es duga a terme aquest programa, i ha afirmat que la trobada "serà l'espai ideal perquè els joves compositors prenguen contacte amb les seues idees, obres i amb la realitat sonora d'eixes idees, que escoltaran en temps real per una orquestra professional". A més, i mitjançant aquestes trobades, ha afegit Montero, "aquests joves reforçaran el seu coneixement, treballaran amb mi i amb l'Orquestra, i coneixeran a unes altres joves compositors". Per últim, la compositora resident ha volgut emfatitzar en eixe aspecte social de vinculació entre ells "com a iguals, sota la meua tutela, per a després estendre eixe vincle al món professional, que estic segura serà una experiència valuosíssima per a elles i ells".\nVa rebre nombrosos encàrrecs de Solistes com Floraleda Sacchi (arpa, Itàlia), Wolfgang Weigel (guitarra, Alemanya), Allison Brewster (piano, els EUA), Yi Fang Huang (violí, Taiwan/Suïssa), Marcelo Brú (cello, l'Argentina), Piero Bonaguri (guitarra, Itàlia), així com d'Orquestres com la Royal Liverpool Philharmonic Orchestra i München Philharmoniker, entre moltes altres, i també de grups de Cambra com el B3 Brower Trio, American String Quartet, Quatre en O i Trio Luminar (l'Argentina).\nLes seues obres han sigut programades durant 2018 més de 60 vegades arreu del món, i 80 concerts en 2019. Entre els seus pròxims compromisos està l'encàrrec de l'Ocell Fènix Symphony, el de Choral Arts de Washington, la creació d'una obra per a l'ensemble Sicaru, una obra per a arpa i orquestra de cordes per a USA, i la seua participació com a productora en diversos projectes discogràfics.


Troben una maleta plena d'ossos en un traster abandonat\nImatge d'arxiu de la rèplica d'un crani humà.\nS'ha obert una investigació per esbrinar la seva procedència, ja que, aparentment, són humans\nActualitzada 14/02/2019 a les 18:27\nUna maleta plena d'ossos ha estat trobada en un traster de la localitat malaguenya de Fuengirola, per la qual cosa la Policia ha obert una investigació per esbrinar la seva procedència, ja que, aparentment, són humans.\nFonts policials han informat que la troballa es va produir dissabte passat, quan els nous propietaris de l'immoble, una parella gran, va trobar la maleta i, en obrir-la, va descobrir que estava plena d'ossos.\nEntre les hipòtesis, la Policia figura que la maleta hagi estat oblidada per un estudiant de Medicina, pel tipus d'ossos trobats, els quals podrien pertànyer a més d'una persona, encara que no es descarten altres possibilitats, per la qual cosa les restes han estat remeses a l'Institut de Medicina Legal per a la seva anàlisi.\nLa notícia publicada pel diari Sur, que assenyala que, donada l'absència de teixits tous, serà necessari realitzar un estudi antropològic per determinar l'origen i antiguitat de les restes òssies trobades.\nComenta el contingut : Troben una maleta plena d'ossos en un traster abandonat


La intel·ligència artificial és clau en banca mòbil\n"La intel·ligència artificial és clau en banca mòbil"\nENTREVISTA A RAÚL NAVARRETE, DIRECTOR DE CANAL MÒBIL DE BBVA ESPANYA\nBBVA ha anunciat recentment l'entrada a Bixby, l'assistent virtual de Samsung.\nSí, per primera vegada a Espanya els clients de BBVA que compten amb un terminal Galaxy Note9, així com S9, S9 +, Note8, S8 i S8 + que executin Android Pie OS, poden indicar a Bixby que localitzi un caixer de BBVA i aquest buscarà la ubicació més propera.\nQuins altres assistents o bots té BBVA?\nL'any 2017, BBVA va ser la primera entitat a tenir un chatbot a Facebook, Messenger i Telegram, i el 2018 va ser pionera a interactuar amb els seus clients de parla hispana. Amb l'assistent de Google, BBVA inclou, a més, la consulta del saldo i dels últims moviments. Els clients també tenen aquest servei amb Alexa, l'assistent virtual d'Amazon, i poden consultar el saldo dels seus comptes amb Siri, l'assistent d'Apple.\nQuè oferirà BBVA a través dels bots?\nEstem treballant per augmentar les capacitats dels bots amb l'objectiu de disposar d'un assistent amb una visió més completa. Volem oferir assistència als nostres clients en qualsevol moment en l'execució de les tasques del dia a dia.\nLa intel·ligència artificial i l'analítica avançada ajuden al desenvolupament de solucions que faciliten als clients la gestió de les seves finances\nLa intel·ligència artificial (IA) és clau per al futur de la banca mòbil?\nA BBVA creiem que la intel·ligència artificial i l'analítica avançada de dades són claus per al desenvolupament de solucions que facin més senzilla als clients la gestió de les seves finances.\nApliquem la intel·ligència artificial per predir fites en els hàbits financers dels clients i desenvolupar solucions que s'adaptin a les seves necessitats. L'app de BBVA ja compta amb un assistent virtual (sense veu) que proposa al client accions que li facilitin la presa de decisions en moments puntuals. A través de la funcionalitat Moviments Previstos, un model predictiu i diferenciador desenvolupat íntegrament per BBVA, el client pot disposar al començament de cada mes d'una previsió dels seus principals ingressos i despeses. Fins i tot pot calcular si acabarà el mes amb saldo suficient. Amb aquesta informació el client pot dissenyar estratègies per retallar determinades despeses o utilitzar eines que l'ajudin a estalviar fixant fites personals.\nFa un temps van llançar Bconomy, també basada en IA. Quina diferència hi ha entre Bconomy i Moviments Previstos?\nSón complementàries. Bconomy és una altra eina més que BBVA posa al servei del client perquè pugui gestionar la seva economia. En aquest cas, ofereix un diagnòstic de la salut financera, en mesurar l'evolució dels ingressos i despeses d'un client, el seu nivell d'estalvi, la despesa que destina a habitatge o el nivell d'endeutament, per qualificar amb una nota mitjana la seva salut financera i adoptar plans de millora.\nPensen desenvolupar alguna d'aquestes funcionalitats o llançar-ne més?\nBconomy ja permet als clients gaudir de més avantatges, com comparar-se amb altres persones del seu entorn i de característiques similars. En concret, de la mateixa edat, sexe, rang salarial i codi postal. D'aquesta manera, el client pot tenir una referència que li permet avaluar si la despesa que està fent se situa o no per sobre de la mitjana.\nSens dubte, treballem per augmentar les capacitats d'aquestes funcionalitats, però a més estem immersos en el desenvolupament d'iniciatives relacionades amb l'analítica avançada de dades i la intel·ligència artificial destinades a posar en mans dels clients informació útil i accionable.


caixa terrassa | Records de Terrassa\nRiuades del 62 (… i continua 10)\nfranco visitant una fàbrica\nAvui parlem de les ajudes que es van rebre, ja que les mostres de solidaritat van ser nombroses i van arribar d’arreu del món, tot i que en alguns casos es van intentar amagar des del règim franquista, com va ser el cas d’en Pau Casals que va intentar tornar a Catalunya per oferir diverses audicions del “Pessebre” a benefici dels damnificats i el govern franquista no ho va permetre.\nRadio Terrassa va obrir una subscripció popular i va reunir 1.194.306 pessetes, Radio Nacional una altra que va aconseguir 11 milions i la de Radio Barcelona que va superar els 30 milions, tot i que aquestes anaven destinades a ajudar la totalitat de les poblacions afectades.\nEl Govern civil va centralitzar la recollida de diners i el 6 d’octubre va anunciar que s’havien reunit un total de 134 milions de pessetes, provinents de les subscripcions abans esmentades i d’altres entitats que van fer aportacions milionàries, com la del banc d’Espanya (10), la Delegació Nacional de sindicats (8), l’INI (7), treballadors d’empreses de Barcelona per subscripció popular (8), Ajuntament de Barcelona (2), Diputació (2), Alava (2), Perpinyà (1,5) entre moltes d’altres.\nDe l’estranger podem destacar l’aportació del rei Balduí de Bèlgica (100 mil francs), el Consolat d’Oran (200 mil francs), el Cardenal de New York (10 mil dòlars), la colònia espanyola de Santo Domingo (100 mil dòlars), el govern francès (150 mil francs), entre altres.\nA títol personal podem destacar el pare del rei, el comte de Barcelona (1 milió), el Papa Joan XXIII (mig milió), el pintor Salvador Dalí (50 mil pessetes i un quadre per una subhasta). Per cert en aquesta subhasta es van reunir quadres de Tàpies, Miró, Picasso, Matisse, etc…\nDe Terrassa vull destacar les aportacions de La Cambra (200 mil), Caixa Terrassa (100 mil) i de Barcelona els funcionaris de la Diputació (165 mil) la Colònia italiana de Barcelona (122 mil) o el Gremi de Tocinaires (114 mil) per citar les més curioses.\nEls estudiants de l’Escola d’Enginyers van renunciar al seu viatge de fi de curs i van aportar els diners que tenien per pagar-lo (64 mil) i el mateix general Franco va decidir adoptar els municipis afectats i va aportar 5.000 pessetes en nom de cadascun dels seus nets (gran ajuda!). Aquest post tindrà continuïtat…\nEtiquetes: 1962, caixa terrassa, la cambra, radio terrassa, riuada, riuades, terrassa\nPetit estalvi de Caixa Terrassa (II)\nMentre us parlava d’aquests segells, he trobat un pòster de Caixa Terrassa on justament es mencionava la campanya d’estalvi adreçada als infants (“escolares”) de Terrassa.\nEtiquetes: caixa terrassa\nAvui m’he trobat una mena de segells de cartró, que crec recordar es van popularitzar els anys 70 entre els nens i joves i que servien per promoure el petit estalvi.\nAquesta mena de “segells” tenien el valor facial d’una o cinc pessetes i se’n van editar per part de múltiples caixes d’estalvi. Jo mateix en tinc de la Caixa de Barcelona i de la Caixa de Pensions entre d’altres. Els que podeu veure en la imatge són de Caixa Terrassa, fixeu-vos amb el seu logo antic.\nGràcies a un comentari del Rafael podem afirmar que als anys 50 ja existien.\nEtiquetes: caixa barcelona, caixa de pensions, caixa terrassa, estalvi, terrassa


Ekaizer: “El jutge Ramírez Sunyer és el cavall de Troia del procés”\nEl periodista explica l’impacte que poden tenir les investigacions del titular del Jutjat d’Instrucció número 13 de Barcelona\nActualitzada el 15-12-2017 19:04\nEl titular del Jutjat d’Instrucció número 13 de Barcelona, Juan Antonio Ramírez Sunyer, tindrà un gran impacte en la resolució judicial de les causes obertes contra el procés català. Sunyer és qui va ordenar els escorcolls a diverses seus de la Generalitat i les detencions d’alts càrrecs del govern català el 20 de setembre i les seves investigacions seran determinants per al magistrat del Tribunal Suprem Pablo Llarena. Així ho ha assegurat al Versió RAC1 el periodista i escriptor Ernesto Ekaizer.\nEl jutge Ramírez Sunyer és el cavall de Troia del procés. Al juliol va autoritzar les intervencions telefòniques de tot Déu. Això formarà part de la causa del magistrat Llarena i serà material probatori\nErnesto Ekaizer ha explicat que els fiscals Javier Zaragoza i Fidel Cadena van estar divendres i dissabte al Jutjat d’Instrucció número 13 de Barcelona.\nEls fiscals van estar a Barcelona amb el jutge Ramírez Sunyer per demanar una sèrie de documentació que incorporaran a la causa del Suprem i per demanar noves diligències\nJo pensava que hi hauria una treva per a les eleccions del 21-D fins al mes de gener, però em diuen que no. Que comença el ball de noves declaracions amb nous imputats el mateix 22 de desembre\nEkaizer també ha parlat sobre l’impacte de la manifestació celebrada a Brussel·les en què han participat 45.000 catalans i sobre com serà aquesta campanya electoral.\nQui podia concebre que Brussel·les es convertiria en la capital de les eleccions catalanes del 21-D sota l’aplicació del 155? És una de les voltes de la història més espectaculars que es podien concebre\nAquesta és una campanya imprevista amb un fort contingut emocional. El vot del 21 de desembre serà tremendament emocional. Junqueras està en desavantatge respecte a Puigdemont. Puigdemont està fent una campanya quasi europea i Junqueras és a la presó\n22-11-2017 19:21 ERNESTO EKAIZER\nLes polèmiques gravacions que Maza va intentar eliminar\n13-12-2017 18:01 PROCÉS\nErnesto Ekaizer: “Marta Rovira ha ficat la pota”\n15-11-2017 19:13 ANÀLISI POLÍTICA\nEkaizer: “Aquest és el PP negre, el PP de veritat. Funcionen com un ‘cortijo’”


Tardes de birres: ELS GITANOS DE SANT JORDI\nELS GITANOS DE SANT JORDI\nUn cop apreses les lliçons que el dia de Sant Jordi em va ensenyar (seran tema d'un post proper) vaig decidir tornar a casa. Ja havia comprat una rosa per la dona al matí, però vaig pensar que estaria bé arribar a casa amb una altra. Aquest dia la Plaça de Catalunya de Girona és plena de nanos que les venen. Però començava a ser tard, i tots els estudiants ja s'havien cansat i eren pels bars del voltant, o bé a casa seva, sopant. "D'aquí al pàrquing ja trobaràs algun venedor reressegat" em vaig dir. Però no. Era el dia de Sant Jordi i en un tram de dos-cents metres no vaig trobar ni un sol venedor de roses. Ja té collons la cosa.\nAquest dia la carretera és plena de gitanos amb galledes i taules de càmping, de manera que la meva millor opció era conduir de tornada i parar-me quan en trobés un. Després de la tercera rotonda, en un voral de la carretera, hi havia una dona. Era gitana, rotunda sense la desmesura de les portugueses, amb uns ulls menys saltirons i la pell una mica més clara. Al davant del meu cotxe n'hi havia un altre, d'un magenta furiós, tunnejat a més no poder. Un Jonathan i una Soraya fumaven recolzats al maleter.\n- Hola, quiero una rosa - vaig dir jo amb el meu castellà calçotaire.\n- Ara mateix en portem, noi, que se m'han acabat. El meu marit és a l'altra rotonda i ja ve cap aquí - em va respondre la gitana amb català cristal·lí.\n- Ah, gràcies.\nEl Jonathan em va dir que una cosa que no vaig entendre. Li vaig demanar que ho repetís i tampoc ho vaig entendre, de manera que vaig decidir riure. Els desconeguts generalment diuen parides o es queixen, de manera que tenia un cinquanta per cent de possibilitats que allò fos una gracieta. Bingo, era una broma: ell també va riure. Li faltava una dent. La seva xicota tenia aquella bellesa impostada prèvia a la catàstrofe segura que tenen algunes noies de barri. Va mirar-me un parell de vegades i jo clavava els meus ulls al terra, no fos cas que en Jonathan es pensés que flirtejàvem.\nEl marit de la gitana no arribava, tot i que suposadament venia amb cotxe. No volia arriscar-me a marxar perquè potser eren els únics venedors de roses que quedaven a la carretera. En aquell moment, us ho prometo, vaig pensar en els escriptors catalans. En els que conec, en els que he llegit i en els que no penso llegir. M'imaginava uns destapant cava per celebrar el seu nou èxit de vendes. M'imaginava els altres sopant a Barcelona en algun restaurant ben fashion. M'imaginava als autors del no-llibre "Yo fui a la EGB" brindant amb gintònics per tots els llibres seus que han venut i que mai ningú no llegirà. Me'ls imaginava a tots i em veia a mi, en voral de la carretera, entre paquets de tabac rebregats i llaunes de cervesa buides, fent cua per comprar una rosa a una gitana i evitant el contacte visual amb una Soraya perquè el seu xicot no em fotés un bol d'hòsties.\nVaig saber del cert que el meu problema és aquest: que en comptes de llegir i d'escriure -que és el que han de fer els escriptors- em passo la vida entrant i sortint de situacions així. Potser és la forma que tinc de compensar la meva manca de talent natural, com aquells paios tan pesats que trobes a vegades i que fan broma tota l'estona per amagar que en realitat no tenen absolutament res a dir.\nJa us podeu imaginar com acaba la història: arriba el gitano amb les roses -furgo blanca clapada de rovell-, espero el meu torn, m'acomiado de la tropa i arribo a casa passada l'hora de sopar, però a temps d'entregar la rosa i un llibre pel petit Lluc. El títol? Abraça'm fort.\nPublicat per Jordi Dausà (jdausa@gmail.com) a 12:20\nNO EN TENIU NI PUTA IDEA\nLA HISTÒRIA QUE UN DIA US EXPLICARÉ


DENIP | Blocartístic. Visual i Plàstica a l'Oriol Martorell\nDesprés d’escoltar la cançó “IMAGINE”, de John Lennon, els nens i nenes de 4t han fet aquests preciosos treballs.\nPer celebrar el DENIP els nens i nenes de PRIMER han escoltat la cançó d‘IMAGINE de John Lennon, i han pogut saber el significat de la lletra a través del fantàstic conte de Jean Jullien i pròleg de Yoko Ono.\nEn aquest enllaç podreu veure els treballs de 1r A i el seu procés.\nHan fet aquest fantàstics treballs que encara no estan finalitzats, però us ensenyem uns quants.\nPer celebrar el DENIP els nens i nenes de segon han escoltat la cançó d‘IMAGINE de John Lennon, i han pogut saber el significat de la lletra a través del fantàstic conte de Jean Jullien i pròleg de Yoko Ono.\nHan conegut el personatge de John Lennon.\nA partir d’aquí, els nens i nenes han fet els seus treballs per il·lustrar el concepte de la Pau.Encara no els tenim tots acabats, però aquí us deixem un tastet de moment.\nTrobareu també un petit vídeo on l’Aila ens va portar una caixeta de música amb la cançó d’IMAGINE de John Lennon.\nLes nenes i els nens de Cicle Mitjà han fet aquest treball per celebrar el DENIP el passat 29 de gener.\nHem partit del conte La teva cançó, una adaptació d’un conte africà, molt bonic, on expliquen el significat de la paraula UBUNTU, que vol dir ” jo només sóc feliç si tots som feliços”. Una preciosa manera de reflexionar i parlar de la Pau.\nAquest ha estat un treball fet conjuntament des de la tutoria de primària i a Visual i Plàstica.\nEl mural encara s’ha de completar, però aqui us deixem un tastet del treball fet.\nI un símbol de la Pau improvitzat al pati\nI unes imatges del treball fet pel mural.\nAnem construint la Pau pam a pam, mà a mà… desig a desig…\nLa Pau vista pels nens i nenes de 2n\nEls nens i nenes de segon van representar així la Pau per celebrar el DENIP el passat 30 de gener.\nLa Pau vista pels nens i nenes de primer\nEls nens i nenes de primer han representat així la Pau.\nEl dia 30 de gener hem celebrat a l’escola el DENIP ( Dia Escolar de la No violència i la Pau) amb diferents activitats que ens han fet reflexionar sobre la Pau i la convivència.\nOcells de la Pau\nEls nens i nenes de primer han fet aquest bonics ocells de la Pau amb fang.


Castelló proposa ordenances fiscals pensades per incentivar el comerç - Empordà\nCastelló proposa ordenances fiscals pensades per incentivar el comerç\nL'Ajuntament preveu més bonificacions a les activitats econòmiques i a l'habitatge social\n02·11·20 | 18:35\nL'objectiu de les ordenances és dinamitzar econòmicament i socialment el municipi. GERARD BLANCHÉ\nEl govern de Castelló d'Empúries portarà a aprovació la modificació de les ordenances fiscals per a l'exercici 2021 en el pròxim ple telemàtic, previst per aquest dijous 5 de novembre a les vuit del vespre. La proposta es caracteritza per un augment de les bonificacions, principalment, en l'àmbit de la promoció econòmica del municipi amb l'objectiu d'incentivar el comerç i l'activitat econòmica.\nD'una banda, la taxa de la llicència urbanística per obres en establiments comercials es bonifica el 95% quan acreditin estar oberts tot l'any, i, d'altra banda, l'ordenança fiscal de llicència d'obertura passa del 50 al 75%. El Mercat de nit se suma a les reduccions de taxes amb un 30%.\nAmb l'objectiu de dinamitzar els carrers i les places de Castelló i Empuriabrava, les ordenances preveuen l'habilitació de cinc espais a la via pública -plaça dels Homes, plaça de les Cols, plaça Jacint Verdaguer, plaça doctor Barraquer i plaça de l'Església- per fer música amateur amb sol·licitud prèvia. L'alcalde Salvi Güell manifesta que es tracta d'unes ordenances «adaptades a les necessitats de dinamitzar econòmicament i socialment el municipi».\nLa modificació no presenta cap variació destacable en taxes i impostos a la població. Güell explica que «des del 2014 que mirem de no augmentar la pressió fiscal, únicament l'any passat vam fer un petit augment de les escombraries». Tanmateix, cal recordar que a mitjans de l'any 2017 s'havia implantat el servei de recollida de matèria orgànica, i calia «equilibrar la taxa». A més, es deixa oberta la possibilitat de canvis per a gestionar aspectes relacionats amb la pandèmia de la Covid-19.\nEn l'àmbit social, les noves ordenances fiscals preveuen una pujada del 75 al 95% de la bonificació de l'IBI als propietaris que posin un habitatge a la borsa de lloguer social.\nEl preu del Cicle de Teatre Empori també es regula a través de les ordenances. Fins ara, els espectacles funcionaven amb taquilla inversa, una opció que s'ha descartat i a partir d'ara serà de 5 euros.\nLloguer d'espais esportius\nPel que fa a l'esport, una de les demandes rebudes pel consistori era l'accessibilitat als equipaments esportius. En aquest sentit, s'ha reduït el preu de la utilització del pavelló municipal d'esports, que passa dels 40 als 30 euros l'hora, i s'incorpora un lloguer mensual de 200 euros.\nPel que fa a la sala polivalent també es redueix, passant de 25 a 20 euros l'hora per la pista, de 15 a 10 la pista lateral, i entre 180 i 190 euros per tot el mes, depenent dels espais.\nSense efectiu, excepte multes\nPer últim, el consistori ha decidit mantenir la possibilitat de fraccionar fins a vuit mensualitats dins el mateix exercici fiscal sense interessos, però s'eliminen els pagaments en efectius a les oficines per un import més elevat de 40 euros, que fins ara era de 1.000 euros. «Cada vegada hi ha menys efectiu i no volem que corrin diners. Això té una excepció; les multes. Si no ho féssim així, en el cas dels estrangers podria ser que no cobréssim», confessa l'alcalde.


'Les ombres', nou disc del cantautor valencià Daniel Rosell - auva!cat\n‘Les ombres’, nou disc del cantautor valencià Daniel Rosell\n31 març 2018 3 abril 2018 RedaccióLeave a Comment on ‘Les ombres’, nou disc del cantautor valencià Daniel Rosell\nEl cantautor valencià Daniel Rosell prepara un nou disc sota la producció de Ferran Palau (Anímic) i Jordi Matas.\nPortarà per nom “Les ombres” i serà la primera referència del nou segell Fem Cultura Records, creat pel mateix autor. El disc és un recull de les cançons que ha anat al llarg del darrer any. Són pensaments i reflexions seves, expressades en nou cançons que donen forma al disc.\nEn paraules de Daniel Rosell: “Quan parle de les ombres em referisc a que moltes vegades les coses no són el que a simple vista semblen, són sols una ombra del que realment són i la projecció no sempre correspon amb la realitat”.\nPer fer possible la proposta musical i que aquesta arribi al nombre més gran de gent possible, Daniel Rosell ha començat una campanya a la plataforma de micromecenatge totSuma.\nSi voleu ampliar aquesta informació o col·laborar al projecte, ho podeu fer clicant a la següent imatge:\nL’autor ha fet públic el primer single del nou disc, la cançó s’anomena “Fulla d’arbre caduca”.\n‘Estrella’, nou videoclip de La Folie\n“Desglaç”, nom àlbum de Roba Estesa


Ajuntament del Masnou/Torna la Fira d'Entitats del Masnou\nTorna la Fira d'Entitats del Masnou\nÚltima revisió 14-09-2021 13:04\nLa plaça Nova de les Dones Tèxtil acollirà la celebració d’una IX edició plena d’activitats\nMés d’una trentena d'entitats del Masnou es trobaran, el diumenge 26 de setembre, a la novena edició de la Fira d'Entitats, que tindrà lloc a la plaça Nova de les Dones del Tèxtil, d’11 a 14 h.\nLa celebració té per objectiu donar a conèixer les entitats, els seus projectes i les seves activitats a la ciutadania.\nAl llarg de la jornada tindran lloc diverses activitats, tant a les carpes de cada entitat com a la plaça. Exhibicions de ball i esportives, tallers de diversos àmbits i exposicions seran algunes de les propostes per fer un tast del ric i divers teixit associatiu amb què compta el Masnou.\nEn aquesta edició es donarà continuïtat a l’homenatge al voluntariat que es va iniciar en la passada edició. En concret, a dues persones que es donaran a conèixer el mateix 26, com a agraïment a la seva contribució al teixit associatiu del poble.\nLes persones assistents hauran de complir les mesures preventives de seguretat, distància de seguretat i ús obligatori de mascaretes amb motiu de la COVID-19.\nCartell de la celebració de la IX Fira d'Entitats del Masnou


La instal·lació esportiva municipal Espai de Mar a la Barceloneta fa possible que pugueu emmagatzemar el vostre material de surf, pàdel surf, caiac, etc. en un lloc segur, amb càmeres de videovigilància i on sempre estarà disponible per quan vingueu a gaudir a la platja del vostre esport preferit.\nL’horari és de dilluns a diumenge de 6 a 00h, 365 dies de l’any.\nSurf Box Bàsic 25.50€/mes\nSistema video-vigilancia 24h.\nSurf Box Premium 40€/mes\nVestidors, dutxes i guixetes.\n*Els horaris del centre varien segons les temporades d’hivern, primavera-tardor i estiu. Preguntar al centre o a la nostra pàgina web www.espaidemar.cat


Montero ha detallat que més de 734.000 mares i pares han rebut fins a ara un total de 960 milions d'euros per la devolució del IRPF vinculada amb els permisos de maternitat i paternitat que van gaudir entre 2014 i 2017\n11 de juny de 2019.- Més de 8.158.000 contribuents han rebut ja la devolució del Impost sobre la Renda de les Persones Físiques (IRPF) corresponent a 2018, un 6,6% més que l'any passat en les mateixes dates. L'import tornat assoleix els 5.296 milions d'euros, un 7,2% més. El 77% dels reintegraments sol·licitades fins al moment i el 67,5% dels imports corresponents, han estat abonats.\nDevolució del IRPF de maternitat i paternitat\nMontero ha detallat també l'estat de les devolucions del IRPF vinculades amb els permisos de maternitat i paternitat gaudits entre 2014 i 2017. Fins al dia d'ahir més de 734.000 mares i pares han rebut la devolució a través del procés que va posar en marxa el Govern. La suma de les quantitats reintegrades fins a la data (devolució més interessos) supera els 960 milions d'euros.\nPrecisament, una part rellevant del increment registrat fins a la data en les presentacions degut a la utilització creixent tant de l'‘app’ com del pla ‘Li Truquem’. Pel que fa a l'aplicació mòbil, per aquesta via s'han presentat més de 261.000 declaracions fins a ahir, un 46% més que en les mateixes dates de la campanya passada. D'aquest total, 202.000 són presentacions ‘en un només clic’ i la resta es corresponen amb casos de contribuents als quals l'aplicació ha derivat al web de l'AEAT per realitzar alguna modificació i han tornat a l'‘app’ per concloure la presentació.\nAl absorbir l'antic sistema de trucades d'entrada, el pla ‘Li Truquem’ permet una millor planificació del servei telefònic i, per tant, una major agilitat per a una eina d'assistència dissenyada com la gran alternativa telemàtica a l'assistència presencial, de manera que els contribuents menys habituats a les noves tecnologies, i que comptin amb perfil d'assistència telefònica, puguin presentar abans i, si escau, obtenir abans també la seva devolució.\n(imports en milions d’euros)


Disseny de Marques/ Branding /Naming – Pim Pam – Marissa Borrás\nDisseny de Marques\nDisseny de Marques/ Branding /Naming\nCrear una marca implica un complex procés que va més enllà del disseny del logotip o escollir la gamma de colors i tipografies que ho han d’acompanyar. El factor més important per a l’èxit d’una marca és la diferenciació. Aconseguir destacar dels competidors i vincular-se emocionalment al consumidor d’un projecte s’aconsegueix a força de definir bé els seus valors intangibles. Haurem de definir una estratègia comunicativa i aconseguir destacar allò que converteix a la teva marca en una “aspiració” en una història que ens “enganxa” i en alguna cosa que et defineixi. La diferenciació vindrà precisament de la gestió dels intangibles d’una empresa: valor, credibilitat i singularitat d’una marca.\nDisseny de marques des del naming, al disseny del logotip amb el desenvolupament de la identitat corporativa. Confecció del brand-*book i tots els suports necessaris per al correcte desenvolupament de l’activitat de la marca: Papeleria corporativa, suports on-offline etc.\nDisseny i comunicació corporativa\nLa comunicació corporativa és el conjunt de processos, missatges i mitjans involucrats en la transmissió d’informació per part de l’empresa. Tots els seus signes d’identitat: nom, logotip, símbols, etc. emeten un senyal en l’entorn. Encertar amb el missatge que volem enviar requereix d’una estratègia de disseny corporatiu i de comunicació.\nDisseny de comunicació corporativa\nDisseny gràfic de la imatge de marca\nDisseny d’espais corporatius\nDisseny i organització d’esdeveniments\nCreació de materials audiovisuals\nDisseny i planificació de continguts online\nDisseny i producció de continguts offline


L’art de fer formatges\nA Serra del Tormo creiem que fer formatges és molt més que un ofici: és una vocació. És per això que hem volgut recuperar la millor tradició formatgera per donar forma a cada una de les nostres peces. L’amor per la feina ben feta és el secret dels nostres formatges, on terra i esforç es fusionen per crear un sabor excepcional.\nUn emplaçament privilegiat entre l’Ebre i lo Tormo\nEns trobem a la comarca de la Ribera d’Ebre, a tocar del riu i a pocs kilòmetres del Priorat. Criem les nostres ovelles en l’entorn immillorable de la Serra del Tormo, el paratge muntanyós que ens dóna nom. Des de les nostres finques es pot contemplar el magnífic paisatge que acompanya Lo Tormo, l’emblemàtic cim que corona la serra.\nLes nostres ovelles, llavor del nostre projecte\nLes nostres ovelles són el secret dels formatges de Serra del Tormo i és per això que parem tota l’atenció a cuidar-les i alimentar-les amb cereals de primera qualitat conreats a les nostres terres. Fa més de 30 anys que ens dediquem a la ramaderia de manera artesana, tenint cura diàriament de les nostres ovelles.\nElaborat amb llet crua d’ovella de la pròpia explotació ramadera. La seva llarga curació fa que sigui un formatge mol gustós i peculiar, compacte al tall.\nEs comercialitza en peces senceres, en formats de 800gr. i 1.200gr., amb l’etiqueta adherida sobre la capa superior.\nProduït amb llet d’ovella de la pròpia explotació ramadera. Formatge de curació mitjana, que presenta un gust suau, agradable i cremós al paladar, amb un aroma molt característic. De crosta, és compacte al tall i pot presentar algun ull.\nEs comercialitza en formats de 500gr., 800gr. i 1.200gr.\nFormatge elaborat amb llet d’ovella de la pròpia explotació ramadera. De curta maduració, presenta un gust suau i cremós al paladar, així com una textura compacte al tall.\nEs comercialitza en formats de 500 gr., 800 gr. i mitges peces.\nElaborat amb llet d'ovella de la nostra granja, presenta una crosta blanca que pronuncia la seva intensitat gustativa. Molt suau i cremós al tall, amb un gust fràgil a l'inici que s'intensifica amb el temps a la vegada que la textura es va tornant més cremosa.\nLa seva forma és cilíndrica i aplanada, amb un pes aproximat de 200 gr. per peça.\nElaborat amb llet d'ovella del nostre ramat, és un mató molt suau i fi al gust. Les seves qualitats gustatives el fan ideal per maridar tan amb menjar dolç com salat.\nELS NOSTRES FORMATGES, EL GUST DE LA FEINA BEN FETA\nA Serra del Tormo elaborem tots els formatges únicament amb la llet de les nostres ovelles, que alimentem amb cereals de qualitat òptima conreats per nosaltres mateixos. D’aquesta manera podem garantir un procés d’elaboració completament artesanal, que dóna com a resultat una producció formatgera de primera qualitat.\nWorld Cheese Awards 2016\nEl formatge SERRAT-SERRA DEL TORMO estat reconegut en la 29a edició dels premis World Cheese a Sant Sebastià, entre multitud de participants que es van presentar al Centre de Congressos del Kursaal el dimecres 16 de novembre 2016. El formatge SERRAT-SERRA DEL TORMO ha estat guardonat amb una medalla de bronze en ...\nTancar Llegir mes\nCarrer Balmes, 7\nRibera d’Ebre (Tarragona)\nTeléfon: +34 977 404 044\nMòbil: +34 658 880 559


Hello! My name is GUMMIBÄR.\nDiumenge tristot, si més no a mi m'ho sembla, però estic disposat a canviar-ho. Així és que he cantat i ballat aquesta música del you tube amb més de 42.000.000 d'entrades, us convido a escoltar-la a tot volum i a ballar-la a tota marxa. Bon profit i Visca l'alegria !!!!\nEl febrer és el segon mes de l'any en el calendari Gregorià i té 28 dies els anys comuns i 29 els anys de traspàs. En llatí es deia februarius i era un mes dedicat a uns ritus purificatoris, les februlia (de februare, purificar), en les quals s'aplacaven els morts amb sacrificis i ofrenes. Del seu nom prové el del déu romà Februus, el de la purificació. Febrer no existia en el calendari romà d'època primitiva, va ser afegit com gener amb la reforma de Numa Pompili que va adaptar els mesos al cicle lunar. Originàriament tenia 28 dies, passant a tenir-ne 29 (30 en any de transpàs) amb el calendari julià. També fins a època juliana, febrer era l'últim mes de l'any, que començava en març . Posteriorment August li va restar un dia de manera que es va quedar amb els 28/29 que té actualment. Els seus símbols són l'ametista, la violeta i la perla (d'on ve el nom que té en finès)\nPel·lícula de l’any 1946 protagonitzada per Rita Hayworth i Glenn Ford. Gilda (Rita Hayworth) és una dona fatal i molt atractiva , per donar gelosia i provocar a Jonhy Farrell (Glenn Ford) interpreta a la sal de ball del casino un sensual i provocatiu strip tease de guants... extraordinària també la seqüència de la bufetada que li dóna Glenn Ford al final del ball. Tant el “desenguant” com la bufetada formen part de la història del cinema.\nTV3 i la pandèmia catanyòlica.\nRecomeno molt una visita virtual a la web ; lanostratelevisio.cat Qui són en paraules d'ells mateixos ; Som un grup de persones que desitgem que millori la qualitat lingüística a Televisió de Catalunya. Per a tots nosaltres la televisió catalana ha estat un dels pilars de la nostra identitat, i una eina de transmissió i normalització de la nostra llengua. D’un temps ençà, però, tant l’ús com el model lingüístic que es transmet s’ha empobrit. Televisió de Catalunya es transforma així en transmissora i inductora del mal ús de la llengua catalana. En els darrers mesos hem realitzat una campanya de recollida de signatures des de tots els Països catalans i hem creat un grup virtual que ha vist la participació de més de sis mil membres. Us deixo un tast de la seva magnífica tasca per salvar la Llengua.\nRoger Mas. Les cançons Tel·lúriques.\nRoger Mas neix l’any 1975. Inicia estudis de música i instrument als 5 anys de la mà del seu avi, Joan Solé i Costa. Comença la seva activitat artística als 12 anys com a clarinetista i saxofonista. A partir de 1994 investiga en les diverses expressions musicals del món sota el mestratge de Luis Paniagua. L’any 1996, el Premi Èxit de Catalunya Ràdio representa el tret de sortida de la seva carrera com a cantautor. Des d’aleshores ençà, sis discos, diversos premis rebuts per cada nou treball i l’ampli reconeixement de la crítica el converteixen en una figura de la cançó. La seva música està inspirada en tres pilars: les músiques modernes, la d’arrel i els sons ancestrals del món . En les seves lletres mescla la llengua del carrer, la literària i els parlars que es van perdent. Deixo una cançó del seu darrer treball, Les Cançons Tel·lúriques, magnífica, adaptació d'en Roger Mas de sis poemes del llibre Al cel de Jacint Verdaguer . CAMINANT\nSegon aniversari de Lliurepensament !!!!\nAvui dotze de gener aquest blog, Lliurapensament, compleix dos anys a la xarxa. En aquest temps s’han publicat 131 articles de contingut variat. Aprofito l'avinentesa per agrair-vos la fidelitat a tots aquells que hi entreu regularment i dono la benvinguda a tots els qui l'acabeu de descobrir. Només em sap greu no haver publicat alguns articles sobre temes que encara avui fa por de fer-ne comentaris escrits... Com a balanç i per fer un podi amb tres premis: - el que ha rebut més visites: Hipàtia d'Alexandria. - el recomanat de contingut musical: He mirat aquesta terra poema de Salvador Espriu cantat per en Raimon. - el recomanat de contingut filosòfic, L'imperi de la seriositat . Espero que el blog celebri nous aniversaris i puguem atorgar altres premis (tot queda a casa) i, sobretot, espero que el pugueu gaudir. Salut i Felicitat !!!! Àngel\nEl primer mes de l'any. Inexistent en l'antic calendari romà, que començava pel març, fou afegit en el calendari lunisolar de Numa Pompili i col·locat a l'inici de l'any. La reforma gregoriana el mantingué en el mateix lloc. Comença onze dies després del solstici d'hivern i té 31 dies. El seu nom que prové del llatí januarius , deriva probablement de Janus, divinitat a qui hom atribuïa dues cares: el mes de gener esguarda, en efecte, d'una banda cap a l'any nou i de l'altra cap a l'any terminat. També pot ésser que d erivi de janua ('porta'): el gener, com a primer dels mesos, és la porta de l'any. Els símbols del gener són la pedra de la grana, les plantes de flors vermelles. Cada mes d'aquest any 2010, escriuré al blog un "post" amb l'etimologia dels noms dels mesos.


El comité de Bioètica de l’Hospital La Fe revisa l’aplicació de la Llei d’Eutanàsia\nEl comité de Bioètica de l’Hospital La Fe revisa l’aplicació de la Llei d’Eutanàsia en el primer aniversari de la seua publicació\n• Especialistes en bioètica destaquen la importància d’identificar les subtileses legislatives i la seua aplicació pràctica\n• La posada en marxa de la Llei d’Eutanàsia ha suposat una revisió del significat d’una mort diga\nL’Hospital Universitari i Politècnic La Fe ha celebrat la VI Jornada de Bioètica del Departament La Fe, sota el lema “Eutanàsia, un any després: reflexiones bioètiques i assistencials”.\n“En el primer aniversari de l’aprovació de la Llei orgànica de Regulació de l’Eutanàsia (LORE), en el comité de Bioètica de la Fe sembla pertinent tirar la vista arrere i tractar d’identificar aquells aspectes de rellevància que la seua posada en pràctica ha trobat, tant els que estan en vies de desenvolupament com uns altres que puguen continuar sorgint”, ha assenyalat la doctora Eva Excepte, gerent del Departament La Fe.\nLa doctora Amèrica Pujades, presidenta del comité de Bioètica de la Fe, ha afegit que “no sols cal comprendre l’abast genèric del legislat sobre triar posar fi a la vida en determinats suposats, sinó que suposa esqueixar cadascun dels matisos, racons i subtileses que la posada en marxa d’un dret com aquest suposa en la pràctica assistencial.”\nTambé ha assistit a la jornada la subdirectora general d’Investigació, Innovació, Tecnologia i Qualitat de la Conselleria de Sanitat, Guadalupe de Plans Sánchez, qui ha destacat que “a més de ser necessari saber com i quan dur a terme o no l’eutanàsia, és essencial entendre quin és el significat de la mort en la nostra societat. Amb l’aplicació d’aquesta llei que compleix un any, el significat d’una mort digna s’ha omplit de respecte i comprensió”.\nAixí, la jornada planteja l’abordatge de qüestions bàsiques i altres més detallades amb diferents espais de reflexió bioètica i assistencial amb la participació de diferents representants de categories sanitàries, com a Infermeria, especialistes de Medicina Interna, Neurologia, Oncologia, i també no sanitàries, com la Fisolofía del Dret.\nD’aquesta manera, la primera taula ha abordat les claus de la posada en pràctica d’aquesta nova prestació sanitària a Espanya, la seua relació amb les cures pal·liatives i els aspectes rellevants de l’objecció de consciència del personal sanitari.\nSeguidament, una altra intervenció ha entrat en els aspectes procedimientales de l’aplicació de l’eutanàsia, alguns dels quals no apareixen en les guies de pràctica clínica. Ací, les voluntats anticipades han adquirit major importància i s’ha debatut sobre la tasca d’avaluar la capacitat de cada pacient a l’hora de registrar els seus desitjos, així com la importància de l’entrevista deliberativa i del pla de cures anticipades en patologia neurològica.\nPer a finalitzar, l’organització ha apostat per un debat més filosòfic i de fonamentació on s’ha abordat l’estatut ètic, antropològic i sociològic de la mort.\nActualment el Comité de Bioètica de la Fe està format per 23 professionals, 11 dones i 12 homes, de diferents categories (Assessoria jurídica, Atenció al Pacient, Vigilància intensiva adults i infantils, Anestèsia i reanimació, Pneumologia, Medicina interna, Genètica, Psicologia clínica, Farmàcia, Cirurgia pediàtrica, Neurocirurgia pediàtrica, Atenció primària, Oncologia, Cures pal·liatives, Treball social, Radiodiagnòstic, Acompanyament espiritual i docència de la Filosofia moral i del dret).\nActivitat durant els dos anys de pandèmia COVID 19\nDurant aquests últims dos anys, el Comité de Bioètica de la Fe ha rebut consultes directament relacionades amb la nova patologia, però també amb altres assumptes.\nAixí, quant a la COVID 19, el Comité de Bioètica ha estudiat diverses consultes sobre el consentiment informat (riscos d’infecció en el maneig de documents per contacte manual; tractament farmacològic fora d’indicació, gestió telefònica del procediment d’informació). En el mateix sentit, han tramitat consultes relacionades amb la delimitació de marcs ètics des dels quals poder prioritzar en l’atenció a pacients crítics en context d’escassetat de recursos a causa de la pandèmia i consultes sobre casos concrets.\nQuant a consultes no relacionades amb el nou virus, han tramitat qüestions sobre la limitació del tractament del suport vital en alguns pacients, sobre reproducció humana assistida, consultes particulars de pacients o en matèria de trasplantaments.\nPrevAnteriorXirivella dona veu a les dones davant la violència de genere\nSegüentL’Acadèmia Valenciana de la llengua convoca ajudes a l’ús del valenciàNext


Utilitzar notes a peu de pàgina i notes al final al Pages de l’iPad - Suport tècnic d'Apple (ES)\nUtilitzar notes a peu de pàgina i notes al final al Pages de l’iPad\nUn document pot contenir notes a peu de pàgina, que apareixen a la part inferior de la pàgina, o notes al final, que apareixen al final del document o d’una secció. No pots tenir notes a peu de pàgina i notes al final al mateix document, però pots convertir totes les notes del document d’un tipus a un altre.\nLa primera vegada que insereixes una nota, per omissió aquesta és una nota a peu de pàgina. Si, en canvi, vols afegir notes al final, primer has d’afegir una nota a peu de pàgina i, després, convertir‑la en una nota al final.\nNota: En un document de processament de text, només pots afegir cites al cos del text, i no al text d’un quadre de text.\nToca on vols introduir el símbol d’una nota a peu de pàgina.\nToca a la barra de dreceres situada sobre el teclat i, després, toca “Nota a peu de pàgina”.\nEl símbol s’insereix al text i el punt d’inserció es trasllada al camp de text de la nota al peu, a la part inferior de la pàgina.\nIntrodueix el text de la nota al peu.\nTambé pots afegir objectes (com ara imatges i formes) a una nota a peu de pàgina perquè s’integrin al text.\nConvertir notes d’un tipus a un altre\nCom que un document només pot contenir un tipus de nota, totes les notes del document es modifiquen quan converteixes una nota d’un tipus a un altre.\nToca qualsevol nota del document.\nApareixen uns quadres de color blau al voltant de les notes del document.\nToca i, després, toca la pestanya “Nota a peu de pàgina”.\nToca Tipus i selecciona el tipus de nota que vols fer servir.\nLes notes al peu es traslladen a la part inferior de la pàgina. Les notes al final es desplacen a la darrera pàgina del document. Les notes al final de secció es traslladen a la darrera pàgina de la secció a què pertanyen.\nCanviar l’aspecte del text d’una nota\nPots canviar l’aspecte del text d’una sola nota o bé de totes les notes del document.\nToca una nota o selecciona el text que vols canviar.\nToca , després toca Text a la part superior dels controls i, seguidament, utilitza qualsevol de les opcions de format de text per canviar‑ne l’aspecte.\nCanviar el símbol de les notes\nPer indicar les notes pots fer servir números o altres símbols, com ara un asterisc (*) o una creu (†).\nToca , i després toca “Notes a peu de pàgina” a la part superior dels controls.\nToca Format i després toca un símbol.\nEs canviaran els símbols de tot document.\nCanviar la numeració de les notes\nPer omissió, les notes a peu de pàgina i les notes al final es numeren seqüencialment al llarg de tot el document, però, si vols, pots tornar a iniciar la numeració (o la seqüència de símbols) al principi de cada pàgina o de cada secció del document (després de cada salt de secció).\nToca Numeració i després toca el sistema de numeració que vols utilitzar.\nToca el text situat immediatament després del símbol corresponent a la nota que vols eliminar i, després, toca .\nLa nota s’elimina i els símbols de totes les altres notes s’actualitzen per reflectir les seves noves posicions a la seqüència.\nVeure tambéAfegir i eliminar capçaleres i peus al Pages de l’iPad\nAnterior Taula de contingut Següent Capçaleres i peus


Visit Empordà - 24h a Peratallada i Forallac\n24h a Peratallada i Forallac\nMés que una ubicació geogràfica, Peratallada és el destí d’un viatge en el temps. Endinsar-se al poble suposa passejar pels dominis feudals d’un dels llinatges més importants de l’Empordà des del segle X, malgrat que l’origen del nucli habitat de Petra taliata pugui ser d’origen preromà tal i com suggereixen les troballes arqueològiques. La població comparteix el municipi de Forallac amb altres pobles com Vulpellac, Fonteta, Canapost i Sant Climent de Peralta situats dins l’entorn natural privilegiat de l’Empordà.\nGaudeix d’un passeig pel nucli històric de Peratallada\nLa vila de Peratallada, declarada conjunt històrico-artístic i bé cultural d’interès nacional (BCIN), és un dels nuclis més importants de Catalunya pel que fa a arquitectura medieval.\nD’un extraordinari atractiu i bellesa, conserva el seu antic aspecte feudal, amb carrers empedrats i estrets, amb nombrosos entrants i sortints. El recorregut pel poble permet descobrir diferents punts de vista del castell-palau de les muralles, i d’un conjunt d’arquitectura popular. La població es troba assentada tota ella, damunt d’una extensa roca de gres a la qual fa referència el seu nom “Pedra-tallada”. El més impressionant són les valls de les muralles i els fossats excavats a la roca viva.\nSabies que actualment l’accés al poble de Peratallada encara es pot fer pel Portal de la Verge? Aquesta era la principal porta d’entrada al recinte fortificat durant l’edat mitjana.\nFes un aperitiu\nAprofita per fer un aperitiu al Bar del Poble i relaxa’t contemplant la majestuositat del castell-palau que es troba just a davant. El Bar del Poble comparteix espai amb l’Oficina de Turisme i es tracta d’un espai social on hi tens la immersió a la vida del poble garantida.\nEl Castell és un edifici civil del romànic-gòtic i que data d’entre els s. XI i XIV i destaca entre tants altres aspectes per el seu emmerletat. S’hi han realitzat diverses obres de restauració a partir dels anys 60. La torre de l’Homenatge, juntament amb les muralles i el castell palau formava part del conjunt defensiu de Peratallada. Si visites el poble podràs comprovar que aquesta torre és un dels elements més singulars ja que es fa visible des de tot arreu. El castell també va ser declarat BCIN en categoria de monument.\nLa gastronomia empordanesa en la seva versió local\nA més de la riquesa arquitectònica medieval del poble de Peratallada, un altre dels seus atractius indiscutibles és la gastronomia empordanesa en la seva versió local; on matèries primeres de l’horta i del mar, carns i formatges de muntanya conformen una varietat de contrastos i sabors, reconeguts per denominacions d’origen com la D.O. Empordà o bé la marca de garantia de “Producte Empordà”. Habitualment aquests plats són presentats en vaixelles de ceràmica artesana de La Bisbal.\nSet pobles mil·lenaris\nVal la pena que aprofitis per descobrir alguns dels set pobles mil·lenaris que conformen el municipi de Forallac. Són Canapost, Vulpellac, Fonteta, Sant Climent i Santa Susanna de Peralta, Peratallada i Fitor i es troben a escassa distància entre ells.\nEl terme de Santa Susanna de Peralta es troba a la banda sud-oest de Peratallada. Des de qualsevol punt de vista la bellesa del paisatge que envolta aquests pobles és evident així que si us ve de gust submergir-vos dins del paisatge empordanès, aquesta és una bona excursió. Envoltada de boscos i camps de conreu, l’església de Santa Susanna de Peralta és un petit temple romànic amb més de mil anys d’història i d’una bellesa extraordinària. Els principals trets que li donen personalitat a aquest edifici són la torre campanar de cadireta amb dos arcs de mig punt i la nau amb un absis semicircular. Com la major part d’esglésies romàniques, l’orientació obeeix a criteris climatològics, l’absis mira cap a l’est, vers la sortida del sol i la porta d’accés està situada a migdia per tal de protegir-se del vent de tramuntana i mantenir-se sota la radiació solar durant tot el dia.\nPodeu aprofitar la visita per acostar-vos a la font de Santa Susanna de Peralta que queda a pocs metres de l’església.\nEl poble està conformat per un nucli antic de notable interès arquitectònic, que s’estructura al voltant del conjunt que formen el castell-palau i l’església parroquial de Sant Julià i Santa Bassilissa. El nucli antic va ser declarat l’any 2009 per la Direcció General de Patrimoni de la Generalitat com a bé cultural d’interès nacional (BCIN) en la categoria de conjunt històric.\nEl conjunt conserva bona part de les característiques pròpies dels nuclis medievals catalans. Segons el text de l’acord de Govern, el nucli “articula al llarg de la seva planta una sèrie de recorreguts i espais d’interès arquitectònic que conviden a la contemplació i passeig pel casc antic d’aquest municipi”, la qual cosa “fa especialment necessària la integració i la preservació d’aquest conjunt històric”.\nEl poble s’organitza a partir de carrers de traçat irregular, a les vores dels quals es van desenvolupant els edificis.\nEl poble de Fonteta està situat a peu del massís de les Gavarres. El nucli urbà forma un conjunt compacte de carrers estrets a l’entorn de l’església parroquial de Santa Maria.\nLa vila es troba en un indret amb encant i personalitat i en un marc immillorable per la pràctica d’activitats vinculades al turisme actiu perquè es troba en un punt de sortida i d’arribada de diverses rutes de cicloturisme i senderisme.\nA mig camí entre Peratallada i Vulpellac hi trobem el conjunt medieval de Canapost que està format per l’església de Sant Esteve i per la necròpolis medieval amb importants sarcòfags monolítics de pedra sorrenca.\nSi ens acostem a l’església de Sant Esteve de Canapost, podrem veure les restes d’un cementiri d’època medieval descobert a partir de les excavacions arqueològiques realitzades en aquesta zona.\nFitor és un indret situat al mig del bosc, al cor de les Gavarres i amb un encant i personalitat molt particulars. En aquesta zona hi trobem el nucli dolmènic més dens de la zona de les Gavarres, i un dels principals de Catalunya.\nUn important nombre d’aquestes construccions funeràries es troben encara en bon estat de conservació, fetes amb grans lloses de pedra, mantenen visible bona part de la seva estructura original. Al terme de Fitor s’hi coneixen quinze dòlmens, un menhir i diverses pedres dels sacrificis. Els més coneguts es troben a la Serra de Cals, on s’hi troben molt ben conservats el dolmen dels Tres Peus, el de Tres Caires i el de la Serra d’en Calç, des dels quals es tenen unes vistes espectaculars del massís de les Gavarres. Clica aquí per veure les rutes dels dòlmens de Fitor.\nL’element més simbòlic de Fitor, a banda dels seus boscos, camins i rieres, és sens cap mena de dubte l’església de Santa Coloma.\nA més del valor històric i patrimonial dels sepulcres megalítics i de l’església de Santa Coloma, Fitor, ofereix un entorn immillorable per a la pràctica d’activitats vinculades al turisme actiu: cicloturisme, BTT o senderisme. Fitor és un lloc especial, sobretot per a aquelles persones que busquen tranquil·litat.\nSi tens ganes de compres\nEndinsa’t als carrerons del poble on hi trobaràs petites botigues que mereixen una visita. El gelat artesà de Peratallada és de compra obligada, i també les magdalenes de Cal Tuset. A Fonteta, el recuit de drap és mític, tant de llet de vaca com d’ovella.\nSi hi vas de festa:\nPeratallada Gastro Tast (març)\nFira de les Herbes (abril)\nFira Medieval (octubre)\nMercat de Nadal (desembre)\nCuriositat: Berenguer de Cruïlles, primer president de la Generalitat, el 1359, nasqué a Peratallada.\nProposta elaborada per l’Oficina de Turisme de Peratallada